CELEX: 32018D1545
Language: el
Date: 2018-10-15 00:00:00
Title: Απόφαση (ΚΕΠΠΑ) 2018/1545 του Συμβουλίου, της 15ης Οκτωβρίου 2018, που τροποποιεί την απόφαση (ΚΕΠΠΑ) 2017/1869 του Συμβουλίου σχετικά με τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq)

16.10.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 259/31
               
            
         ΑΠΌΦΑΣΗ (ΚΕΠΠΑ) 2018/1545 ΤΟΥ ΣΥΜΒΟΥΛΊΟΥ
         της 15ης Οκτωβρίου 2018
         που τροποποιεί την απόφαση (ΚΕΠΠΑ) 2017/1869 του Συμβουλίου σχετικά με τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 42 παράγραφος 4 και 43 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφάλειας,
         Εκτιμώντας τα ακόλουθα:
         
                     (1)
                  
                  
                     Στις 16 Οκτωβρίου 2017 το Συμβούλιο εξέδωσε την απόφαση (ΚΕΠΠΑ) 2017/1869 (1) που συνέστησε συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq).
                  
               
                     (2)
                  
                  
                     Μετά τη στρατηγική επανεξέταση της EUAM Iraq, η Επιτροπή Πολιτικής και Ασφάλειας συνέστησε να τροποποιηθεί η εντολή της EUAM Iraq και να παραταθεί κατά δεκαοκτώ μήνες.
                  
               
                     (3)
                  
                  
                     Η απόφαση (ΚΕΠΠΑ) 2017/1869 θα πρέπει επομένως να τροποποιηθεί αναλόγως.
                  
               
                     (4)
                  
                  
                     Η EUAM Iraq θα διεξαχθεί στα πλαίσια κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2017/1869 τροποποιείται ως εξής:
            
                        1)
                     
                     
                        Τα άρθρα 2 και 3 αντικαθίστανται ως εξής:
                        
                           «Άρθρο 2
                           Στόχοι
                           Οι στρατηγικοί στόχοι της EUAM Iraq είναι να:
                           
                                       1)
                                    
                                    
                                       παρέχει συμβουλές και εμπειρογνωμοσύνη στις ιρακινές αρχές σε στρατηγικό επίπεδο ώστε να εντοπίζουν και να καθορίζουν τις απαιτήσεις για τη συνεκτική υλοποίηση μη στρατιωτικών πτυχών της μεταρρύθμισης του τομέα της ασφάλειας του Ιρακινού Προγράμματος Εθνικής Ασφάλειας και των σχετικών σχεδίων·
                                    
                                 
                                       2)
                                    
                                    
                                       αναλύει, εκτιμά και εντοπίζει ευκαιρίες σε εθνικό, περιφερειακό και επαρχιακό επίπεδο για περαιτέρω δραστηριοποίηση της Ένωσης προς υποστήριξη αναγκών της μεταρρύθμισης του τομέα της μη στρατιωτικής ασφάλειας, διαμορφώνοντας και διευκολύνοντας το σχεδιασμό και την υλοποίηση από την Ένωση και τα κράτη μέλη·
                                    
                                 
                                       3)
                                    
                                    
                                       συντρέχει την αντιπροσωπεία τους Ένωσης στο συντονισμό της στήριξης από πλευράς Ένωσης και κρατών μελών στον πεδίο της μεταρρύθμισης του τομέα της ασφάλειας, διασφαλίζοντας συνοχή της ενωσιακής δράσης.
                                    
                                 
                        
                           Άρθρο 3
                           Καθήκοντα
                           
                              1.   Προκειμένου να εκπληρώσει τους στόχους του άρθρου 2 σημείο 1, η EUAM Iraq:
                              
                                          α)
                                       
                                       
                                          ενισχύει την παροχή στρατηγικών συμβουλών σχετικά με την ανάπτυξη εθνικών στρατηγικών για την καταπολέμηση και την πρόληψη της τρομοκρατίας (περιλαμβανομένης της καταπολέμησης του βίαιου εξτρεμισμού) και του οργανωμένου εγκλήματος, όπου περιλαμβάνεται ο καθορισμός πολιτικών και σχεδίων δράσης για τη σύνταξη και την υλοποίησή τους με συνολική προσέγγιση·
                                       
                                    
                                          β)
                                       
                                       
                                          στηρίζει τη Διεύθυνση Σχεδιασμού του Υπουργείου Εσωτερικών ώστε να σχεδιάζει και να ακολουθεί την υλοποίηση των θεσμικών μεταρρυθμίσεων της διεύθυνσης, στο πλαίσιο της υλοποίησης της Εθνικής Στρατηγικής Ασφάλειας·
                                       
                                    
                                          γ)
                                       
                                       
                                          στηρίζει εναρμονισμένη υλοποίηση των εθνικών στρατηγικών και συμβάλλει στη διαχείριση και λειτουργία της αρχιτεκτονικής της μεταρρύθμισης του τομέα της ασφάλειας εντός των συστημάτων του προγράμματος μεταρρύθμισης του τομέα της ασφάλειας και του γενικού πλαισίου·
                                       
                                    
                                          δ)
                                       
                                       
                                          ορίζει και υποστηρίζει σε στρατηγικό επίπεδο την υλοποίηση συνολικής στρατηγικής για την καταπολέμηση του οργανωμένου εγκλήματος με ειδική αναφορά στη διαχείριση συνόρων, το οικονομικό έγκλημα, ιδίως τη διαφθορά, το ξέπλυμα χρημάτων και την εμπορία προϊόντων πολιτιστικής κληρονομιάς·
                                       
                                    
                                          ε)
                                       
                                       
                                          παρέχει συμβουλές για να διευκολύνει την ενσωμάτωση των εννοιών των ανθρώπινων δικαιωμάτων και της ισότητας των φύλων σε όλες τις εθνικές στρατηγικές και πολιτικές, με επίκεντρο σχέδια υλοποίησης στο Υπουργείο Εσωτερικών και μέσω του γραφείου τού γενικού επιθεωρητή, της γενικής διεύθυνσης ανθρώπινων πόρων και της διεύθυνσης εκπαίδευσης του Υπουργείου Εσωτερικών·
                                       
                                    
                                          στ)
                                       
                                       
                                          στηρίζει την υιοθέτηση εννοιών εποπτείας στο Υπουργείο Εσωτερικών, καθώς και όσων σχετίζονται με την αντιμετώπιση της οικονομικής και διοικητικής διαφθοράς·
                                       
                                    
                                          ζ)
                                       
                                       
                                          συμβάλλει στη διαδικασία θεσμικών μεταρρυθμίσεων εντός του Υπουργείου Εσωτερικών, προωθώντας ενισχυμένο θεσμικό συντονισμό, παρέχοντας εννοιολογικά εργαλεία για να βελτιωθούν οι δυνατότητες σχεδιασμού, υλοποίησης και αξιολόγησης σε στρατηγικό επίπεδο και παρέχοντας συμβουλές για τη διαχείριση της διάστασης της μεταρρύθμισης που αφορά το ανθρώπινο δυναμικό·
                                       
                                    
                                          η)
                                       
                                       
                                          παρέχει συμβουλές για την προσέγγιση περιοχών πέρα από τη Βαγδάτη, στηρίζοντας τις αρχές ώστε να αξιολογήσουν τις ανάγκες θεσμών σε επαρχιακό και περιφερειακό επίπεδο και να εντοπίσουν ευκαιρίες και προκλήσεις για την ένταξή τους στη διαδικασία μεταρρύθμισης·
                                       
                                    
                                          θ)
                                       
                                       
                                          καθιερώνει και διατηρεί αποτελεσματική σύνδεση με σημαντικούς διεθνείς φορείς που δραστηριοποιούνται στη μεταρρύθμιση του μη στρατιωτικού τομέα της ασφάλειας, ιδίως τα Ηνωμένα Έθνη, το ΝΑΤΟ, τον Παγκόσμιο Συνασπισμό και τις Ηνωμένες Πολιτείες της Αμερικής.
                                       
                                    
                           
                              2.   Προκειμένου να εκπληρώσει τους στόχους του άρθρου 2 σημείο 2, η EUAM Iraq:
                              
                                          α)
                                       
                                       
                                          διατηρεί και επικαιροποιεί χαρτογράφηση τρεχουσών και προγραμματισμένων δραστηριοτήτων προς στήριξη της μεταρρύθμισης του τομέα της ασφάλειας και εντοπίζει διδάγματα και κενά σε όλη τη χώρα·
                                       
                                    
                                          β)
                                       
                                       
                                          εντοπίζει μεσοπρόθεσμες και μακροπρόθεσμες ανάγκες και δυνατότητες για πιθανή μελλοντική συμμετοχή της ΕΕ προς στήριξη της μεταρρύθμισης του τομέα της ασφάλειας, μεταξύ άλλων σε περιφερειακό και επαρχιακό επίπεδο, με σκοπό να ενημερώνει και να στηρίζει περαιτέρω σχεδιασμό της ΕΕ για ενδεχόμενη μελλοντική συμμετοχή, μεταξύ άλλων με το ΝΑΤΟ τηρουμένων στο ακέραιο των αρχών του μη αποκλεισμού, της αμοιβαιότητας και της αυτονομίας λήψης αποφάσεων της ΕΕ. Ο σχεδιασμός θα συντονίζεται με το ΝΑΤΟ στο Ιράκ, με σκοπό την ενδυνάμωση της συνεκτικότητας των αντίστοιχων δραστηριοτήτων τους κατά τρόπο αλληλοενισχυτικό, ώστε να δημιουργούνται συνέργειες και να εξασφαλίζεται στήριξη σε τομείς όπως η επιμελητεία, με παράλληλη διαφύλαξη της πλήρους διαφάνειας και της κυριότητας των κρατών μελών·
                                       
                                    
                                          γ)
                                       
                                       
                                          εντοπίζει, σε συντονισμό με διεθνείς χορηγούς, σχέδια ταχείας επίπτωσης που θα μπορούσαν να υλοποιηθούν μέσω εργαλείων της ΕΕ ή διμερούς δέσμευσης κρατών μελών, όπως η διαχείριση των συνόρων στο αεροδρόμιο της Βαγδάτης.
                                       
                                    
                           
                              3.   Προκειμένου να εκπληρώσει τους στόχους του άρθρου 2 σημείο 3, η EUAM Iraq:
                              
                                          α)
                                       
                                       
                                          στηρίζει τη συνεργασία και το συντονισμό εθνικών και διεθνών φορέων με επίκεντρο τα τρία επίπεδα που προβλέπονται υπό τη στρατηγική μεταρρύθμισης του τομέα της ασφάλειας·
                                       
                                    
                                          β)
                                       
                                       
                                          διατηρεί τον κύριο συντονιστικό ρόλο στο Εθνικό Νομοθετικό Σύστημα Ασφάλειας και στο Σύστημα Στρατηγικής Άμυνας και Εσωτερικής Ασφάλειας·
                                       
                                    
                                          γ)
                                       
                                       
                                          διατηρεί επαφή με την Επιτροπή Υποστήριξης για τη μεταρρύθμιση του τομέα της ασφάλειας στο πλαίσιο καθεστώτος προνομιακού εταίρου.
                                       
                                    
                                          δ)
                                       
                                       
                                          συνεχίζει στενό συντονισμό με την αντιπροσωπεία της Ένωσης σχετικά με τη μεταρρύθμιση του τομέα μη στρατιωτικής ασφάλειας, που να περιλαμβάνει καταπολέμηση της τρομοκρατίας και αντικατασκοπία, και με κράτη μέλη παρόντα στη Βαγδάτη μέσω τακτικών συνεδριάσεων σε επίπεδο τόσο αρχηγού αποστολής όσο και εμπειρογνωμόνων·
                                       
                                    
                                          ε)
                                       
                                       
                                          στηρίζει, σε στενό συντονισμό με την αντιπροσωπεία της Ένωσης, την ενσωμάτωση των αρχών του στρατηγικού πλαισίου της ΕΕ προς στήριξη της μεταρρύθμισης του τομέα της ασφάλειας στο Ιράκ.
                                       
                                    
                           
                              4.   Κατά την εκπλήρωση των στόχων που καθορίζονται στο άρθρο 2, σημείο 3, η EUAM Ιράκ στηρίζει το συντονισμό με τα Ηνωμένα Έθνη, ιδίως με το Πρόγραμμα Ανάπτυξης των ΗΕ, καθώς και με άλλους διεθνείς παράγοντες επί τόπου, περιλαμβανομένων του ΝΑΤΟ, του Παγκόσμιου Συνασπισμού και των Ηνωμένων Πολιτειών της Αμερικής, ώστε να προωθούνται συνέργειες και συνοχή, με τον δέοντα σεβασμό στο θεσμικό πλαίσιο της Ένωσης.».
                           
                        
                     
                  
                        2)
                     
                     
                        στο άρθρο 14, η παράγραφος 1 αντικαθίσταται από το ακόλουθο κείμενο:
                        
                           «1.   Το ποσό δημοσιονομικής αναφοράς για να καλυφθούν οι δαπάνες που συνδέονται με την EUAM Ιράκ για την περίοδο από 16 Οκτωβρίου 2017 έως 17 Οκτωβρίου 2018 είναι 17 300 000 EUR.
                           Το ποσό δημοσιονομικής αναφοράς για να καλυφθούν οι δαπάνες που συνδέονται με την EUAM Iraq για την περίοδο από 18 Οκτωβρίου 2018 έως 17 Απριλίου 2020 είναι 64 800 000 EUR.
                           Το ποσό δημοσιονομικής αναφοράς για οποιαδήποτε μετέπειτα περίοδο αποφασίζεται από το Συμβούλιο.»,
                        
                     
                  
                        3)
                     
                     
                        στο άρθρο 17, το δεύτερο εδάφιο αντικαθίσταται από το ακόλουθο κείμενο:
                        «Εφαρμόζεται έως τις 17 Απριλίου 2020.».
                     
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία έκδοσής της.
         
         
            Λουξεμβούργο, 15 Οκτωβρίου 2018.
            
               
                  Για το Συμβούλιο
               
               
                  H Πρόεδρος
               
               F. MOGHERINI
            
         
         
            (1)  Απόφαση (ΚΕΠΠΑ) 2017/1869 του Συμβουλίου, της 16ης Οκτωβρίου 2017, για τη συμβουλευτική αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στο Ιράκ (EUAM Iraq) (ΕΕ L 266 της 17.10.2017, σ. 12).